wickkiey/tamil-wikipedia-chunked huggingface dataset:
# நாகார்ஜுன சாகர் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | சட்டமன்ற உறுப்பினர் | கட்சி |  |
| --- | --- | --- | --- |
| 2009 | கே.ஜானா ரெட்டி | இந்திய தேசிய காங்கிரசு |  |
| 2014 |  |  |  |
| 2018 | நோமுலா நரசிம்மய்யா யாதவ் | பாரத் இராட்டிர சமிதி |  |
| 2021^ | நோமுலா பகத் யாதவ் |  |  |
| 2023 | குண்டுரு ஜாவீர் ரெட்டி | இந்திய தேசிய காங்கிரசு | } |
# நாகார்ஜுன சாகர் சட்டமன்றத் தொகுதி

## மேலும் பார்க்கவும்

- தெலங்காணா சட்டப் பேரவையின் தொகுதிகளின் பட்டியல்
- நாகார்ஜுன சாகர்
# அபு நாசர் கான் சௌத்ரி

**அபு நாசர் கான் சௌத்ரி** (*Abu Nasar Khan Choudhury*) இந்தியாவைச் சேர்ந்த ஓர் அரசியல்வாதியாவார். மேற்கு வங்காள அரசாங்கத்தில் அறிவியல் மற்றும் தொழில்நுட்பத்துறை அமைச்சராக இருந்தார். 2011 ஆம் ஆண்டு நடைபெற்ற மேற்கு வங்க மாநில சட்டசபை தேர்தலில் சுச்சாப்பூ சட்டமன்றத் தொகுதியில் இருந்து சட்டமன்ற உறுப்பினராகத் தேர்ந்தெடுக்கப்பட்டார்.  
2012 ஆம் ஆண்டு செப்டம்பர் மாதத்தில் மம்தா பானர்ச்சி அரசாங்கத்திற்கான தனது ஆதரவை காங்கிரசு கட்சி திரும்ப பெற்றபோது இவர் அமைச்சர் பதவியை விட்டு விலகினார். 2015 ஆம் ஆண்டு சூன் மாதம் இவர் திரிணாமுல் காங்கிரசு கட்சியில் சேர்ந்தார்.
# அபு நாசர் கான் சௌத்ரி

## கல்வி

1951 இல் மெட்ரிகுலேசன் படிப்பை முடித்தார்.1956 ஆண்டு மால்டா கல்லூரியில் பட்டம் பெற்ற பிறகு, சௌத்ரி வெளிநாடு சென்றார். 1965 ஆம் ஆண்டில் லிவர்பூல் பல்கலைக்கழகத்தில் தனது ஆரம்ப முதுகலை படிப்பையும், இங்கிலாந்தின் இலீசெசுட்டர் பல்கலைக்கழகத்தில் 1976 ஆம் ஆண்டு எம்ஃபில் படிப்பையும் முடித்தார். 1986 ஆம் ஆண்டு சுவிட்சர்லாந்தில் உள்ள சூரிச்சு பல்கலைக்கழகத்தில் முனைவர் பட்டம் பெற்றார்
# இரண்டாம் அலாவுதீன் பிரூசு சா

**இரண்டாம் அலாவுதீன் பிரூசு சா** (*Alā ad-Dīn Fīrūz Shāh*) வங்காளத்தின் சுல்தான் நசிருதீன் நஸ்ரத் ஷாவின் மகனும் அவரது வாரிசுமாவார். இவர் தனது தந்தையின் ஆட்சியின் போது சிட்டகொங்கின் ஆளுநராகப் பணியாற்றினார். மேலும் வங்காள இலக்கியத்தின் புரவலராகவும் இருந்தார். 1533 இல் பிரூசு சா அரியணை ஏறினார். இருப்பினும் இது வங்காளத்தின் அனைத்து பிரபுக்களாலும் ஒருமனதாக அங்கீகரிக்கப்படவில்லை. அகோம் இராச்சியத்துடனான மோதல் இவரது ஆட்சியின் போதும் தொடர்ந்தது. துர்பக் கான் தலைமையிலான வங்காள இராணுவம் கலியா வரை சென்று போரிட்டது. சுல்தானாக மூன்று மாதங்கள் மட்டுமே இருந்த இவர் தனது மாமாவால் படுகொலை செய்யப்பட்டார். அவருக்குப் பிறகு சுல்தான் கியாசுதீன் மஹ்மூத் ஷா சுல்தானானார்.
# இரண்டாம் அலாவுதீன் பிரூசு சா

## ஆரம்ப காலம்

பிரூசு வங்காள சுல்தானகத்தில் உசைன் ஷாஹி வம்சம் என்று அழைக்கப்படும் ஒரு பிரபுத்துவ வங்காள சுன்னி இசுலாம் குடும்பத்தில் பிறந்தார். இவரது தந்தை, நசிருதீன் நஸ்ரத் ஷா, வங்காளத்தின் சுல்தான் அலாவுதீன் ஹுசைன் ஷாவின் மகனும், டெல்லியின் சுல்தான் இப்ராஹிம் லோடியின் மருமகனும் ஆவார். சிறு வயதிலிருந்தே, பிரூசு வங்காள இலக்கியத்தின் மீது நாட்டம் கொண்டிருந்தார். இளவரசர் மற்றும் சிட்டகொங்கின் ஆளுநராக இருந்தபோது,*வித்யா-சுந்தர்* என்ற காதல் கதையை வங்காளக் கவிதை வடிவில் இயற்றுமாறு திவிஜா ஸ்ரீதரன் என்ற எழுத்தாளரிடம் இவர்கேட்டுக் கொண்டார். பின்னர் தான் சுல்தானாக பதவியேற்றாம் இப்பணி முடிக்கப்பட்டது. கவிஞர் சுல்தானின் நல்ல நடத்தை மற்றும் ஞானத்திற்காக கவிதையில் பிரூசை தொடர்ந்து பாராட்டி எழுதினார்.
# இரண்டாம் அலாவுதீன் பிரூசு சா

## ஆட்சி

சுல்தான் நுசரத் சா தனது தந்தை அலாவுதீன் உசைன் சாவின் கல்லறைக்குச் சென்று திரும்பும்போது ஒரு திருநங்கையால் படுகொலை செய்யப்பட்டார். அவரது மரணத்தைத் தொடர்ந்து, அரியணைக்காக அவரது மகன் பிரூசு மற்றும் இவரது சகோதரர் மக்மூதுக்கு இடையே போட்டி ஏற்பட்டது. ஆயினும்கூட, வடக்கு பீகார் ஆளுநரும் மக்மூத்தின் மைத்துனருமான மக்தூம் ஆலம் உட்பட சுல்தானகத்தின் பிரபுக்கள், பிரூசு சாவை அரியணையில் அமர்த்தினார்கள். ஆனாலும் மக்மூத் பிருசு சாவின் ஆட்சியின் போது ஒரு அமீர் ஆக பணியாற்றினார் என 20 ஆம் நூற்றாண்டின் வரலாற்றாசிரியர் ஜதுநாத் சர்க்கார் மக்மூத் அரச அடையாளங்களை ஆரம்பத்தில் பயன்படுத்தியதால் வெளிப்படையான வாரிசு என்று கூறுகிறார்.  
பிரூசு சா பதவியேற்ற மூன்று மாதங்களுக்குள், தனது மாமா மக்மூத் என்பவரால் படுகொலை செய்யப்பட்டார். அவருக்குப் பின் வங்காள சுல்தானாக மக்மூத் பதவியேற்றார்.
# இரண்டாம் அலாவுதீன் பிரூசு சா

## மரபு

கி.பி.1787 இல் குலாம் உசேன் சலீம் என்பவர் எழுதிய இரியாசு-உசு-சலாதின் என்பது வங்காளத்தில் முஸ்லிம் ஆட்சிப் பற்றிய வரலாற்று நூல் ஆகும். இது பிரூசு சாவைக் குறிப்பிடுகிறது. இவருடைய பெயர் பெரிஷ்தா மற்றும் நிஜாமுதீன் அக்மத் போன்றவர்களின் முந்தைய எழுத்துகளில் இல்லை. சலீமின் ஆதாரம் தெரியவில்லை என்றாலும், ஒரு நூற்றாண்டுக்குப் பிறகு, என்ரிச் பிளாச்மேன் கல்னா ஷாஹி பள்ளிவாசலை ஒட்டிய கல்வெட்டை கண்டு வெளியிட்டார். கல்வெட்டு இசுலாமிய நாட்காட்டியின் 939 ரமலானின் முதல் நாளில் (27 மார்ச் 1533), வர்த்மானின் கல்னாவில் பிரூசு சாவின் ஆளுநராகவும், தளபதியாகவும், அமைச்சராகவும் இருந்த உலக் மசுனத் கான் என்பவரால் ஒரு பள்ளிவாசல் கட்டப்பட்டது என கூறுகிறது. அங்கே பிரூசு சா காலத்து நாணயங்களும் கண்டுபிடிக்கப்பட்டன. அவை இப்போது பிரித்தானிய அருங்காட்சியகத்தில் வைக்கப்பட்டுள்ளன.
# இரண்டாம் அலாவுதீன் பிரூசு சா

## இதனையும் காண்க

- வங்காள வரலாறு
- வங்காளதேச வரலாறு
- இந்திய வரலாறு
# சுட்டி கான்

**நுசரத் கான்**(*Nusrat Khan*) என்றும் அறியப்படும் **சுட்டி கான்**(*Chhuti Khan*) 16 ஆம் நூற்றாண்டின் முற்பகுதியில் வங்காள சுல்தானகத்தின் இராணுவத் தளபதியும் மற்றும் சிட்டகொங்கின் ஆளுநராக இருந்தார்.
# சுட்டி கான்

## ஆரம்ப கால வாழ்க்கை

சுட்டி கான் வங்காள சுல்தானின் கீழ் இராணுவத் தளபதிகளாக பணியாற்றிய முஸ்லிம் பிரபுக்களின் குடும்பத்தில் பிறந்தார். இவர்கள் குடும்பம் பல தலைமுறைகளாக சிட்டகொங் பகுதியில் வசித்து வந்தனர். இவரது தந்தை, பரகல் கான் மற்றும் தாத்தா ரஸ்தி கான், வங்காள சுல்தானகத்தின் முந்தைய இராணுவத் தளபதிகளாகவும், வடக்கு சிட்டகொங் பிராந்தியத்தின் ஆளுநர்களாகவும் இருந்தனர்.
# சுட்டி கான்

## தொழில்

சுட்டி கான், பரம்பரையாக பதவியை வகித்தார். இவர் சுல்தானகத்தின் எல்லைகளை பாதுகாக்கும் பணியை மேற்கொண்டார். கி.பி.1513 மற்றும் 1515 ஆம் ஆண்டுகளில் தான்ய மாணிக்கியாவின் தலைமையில் சுல்தானகத்தை ஆக்கிரமித்த திரிபுரா இராச்சியத்தின் இராணுவத்திலிருந்து இவர் சுல்தானகத்தை வெற்றிகரமாக பாதுகாத்தார். இந்தப் போரில் இவர் திரிபுரா இராச்சியத்தின் பெரும் பகுதிகளை ஆக்கிரமித்தார். மேலும், வங்காள சுல்தானான நசிருதீன் நஸ்ரத் ஷாவுடன் இவருக்கு நல்லுறவு இருந்தது.  
கான் இலக்கிய ஆதரவாளராகவும் இருந்தார். மகாபாரதத்தின் அசுவமேதயாக அத்தியாயத்தை சமசுகிருதத்தில் இருந்து வங்காள மொழிக்கு மொழிபெயர்க்கும்படி தனது அரசவைக் கவிஞரான ஸ்ரீகர் நந்திக்கு உத்தரவிட்டார். இக்கவிதை இரட்டை மற்றும் திரிபாதி மெட்ரா வடிவத்தில் எழுதப்பட்டது . மேலும், இது சுட்டிகானி மகாபாரதம் என்றும் அழைக்கப்பட்டது. இவர் சிட்டகொங்கில் கட்டிய ஒரு கால்வாய் இன்றும் உள்ளது. இவர் சுட்டி கான் பள்ளிவாசலையும் கட்டினார். இது தற்போது பெரிதும் புனரமைக்கப்பட்டு இன்றும் உள்ளது. சுட்டிகானி மகாபாரதம், மகாபாரதத்தின் முந்தைய வங்காளப் பதிப்புகளில் ஒன்றாகும்.
# பரகல் கான்

**பரகல் கான்** (* Paragal Khan*) 15 ஆம் நூற்றாண்டின் பிற்பகுதியிலும் 16 ஆம் நூற்றாண்டின் முற்பகுதியிலும் வங்காள சுல்தானகத்தில் நிர்வாகியாகவும் மற்றும் இராணுவத் தளபதியாகவும் பணியாற்றியவர் ஆவார். இவர் அலாவுதீன் உசைன் சாவின் இராணுவத் தளபதியாக பணியாற்றினார்.
# பரகல் கான்

## ஆரம்ப கால வாழ்க்கை

பரகல் கான் வங்காள சுல்தானின் கீழ் இராணுவத் தளபதிகளாக பணியாற்றிய முஸ்லிம் பிரபுக்களின் குடும்பத்தில் பிறந்தார். இவர்கள் குடும்பம் பல தலைமுறைகளாக சிட்டகாங் பகுதியில் வசித்து வந்தனர்.  
பரகல் கான் சிட்டகொங் மாவட்டத்தில் உள்ள சோர்வர்கஞ்சில் வசித்து வந்தார். கி.பி.1512-1516 ஆம் ஆண்டு வங்காள சுல்தானகத்திற்கும்-மராக் யூ இராச்சியத்திற்கும் ஏற்பட்ட போருக்குப் பிறகு, இவர் சிட்டகொங் பிராந்தியத்தின் ஆளுநராக நியமிக்கப்பட்டார். இவர் தனது அரசவைக் கவிஞரான கவிந்திர பரமேசுவர் உட்பட பல கவிஞர்களை ஆதரித்தார். மகாபாரதத்தின் முதல் வங்காளப் பதிப்பான கவிந்திர மகாபாரதத்தை எழுதுவதற்கு இவர் ஆதரவளித்தார். பரகல்பூர் கிராமம் இவரது பெயரால் அழைக்கப்பட்டது. மேலும் இது இவரது சந்ததியினரின் தாயகம் என்றும் நம்பப்படுகிறது. கிராமத்தில் வசிப்பவர்கள் பரகல் திகி என்ற நீர்த்தேக்கத்தின் தண்ணீரைப் பயன்படுத்துகிறார்கள். இவரது மகன் சுட்டி கான் (நுசரத் கான் என்றும் அழைக்கப்படுகிறார்) தனது தந்தையைப் போலவே கவிஞர்களை ஆதரித்தார்.
# கவிந்திர பரமேசுவர்

**கவிந்திர பரமேசுவர்** (*Kavindra Parameshwar*) ஓர் இடைக்கால வங்காளக் கவிஞராவார். இவர் மகாபாரதத்தின் முதல் வங்காளப் பதிப்பான கவிந்திர மகாபாரதத்தை எழுதினார்.
# கவிந்திர பரமேசுவர்

## சுயசரிதை

பரமேசுவர் கூக்ளியின் சப்தகிராமத்தில் உள்ள பாலாண்டாவில் பரமேசுவர் தாஸ் என்ற பெயரில் பிறந்தார். இவரது இலக்கியப் பங்களிப்புகளுக்காக கவிஞர்களில் முதன்மையானவர் என்று பொருள்படும் கவிந்திரா என்ற பட்டம் இவருக்கு வழங்கப்பட்டது. இவரது தந்தை குணராஜ், ஒரு ஜமீந்தாரும் மற்றும் ஒரு செல்வாக்கு மிக்க உள்ளூர் தலைவருமாவார்.  
பரமேசுவர் வங்காள சுல்தானகத்தின் ஆளுநர் பரகல் கானின் அரசவைக் கவிஞராக இருந்தார். பரகல் கானின் வேண்டுகோளின்படி, இவர் மகாபாரதத்தின் சுருக்கப்பட்ட பதிப்பை வங்காள மொழியில் எழுதினார். இது மகாபாரதத்தின் முதல் வங்காளப் பதிப்பு (சமசுகிருதத்தில் இருந்து மொழிபெயர்க்கப்பட்டது) என்று நம்பப்படுகிறது. இவர் அதை கி.பி.1519-1519 இல் எழுதினார். இவரது பதிப்பு கவிந்திர-மகாபாரதம் என்று அழைக்கப்படுகிறது.
# தேவேந்திரநாத் சாம்பியா

**தேபேந்திரநாத் சாம்பியா** (*Debendranath Champia*) (பிறப்பு :24 பிப்ரவரி 1942), இந்திய அரசியல்வாதியும், பீகார் மாநில சட்டமன்றத்தின் முன்னாள் உறுப்பினரும் ஆவார். இவர் சார்க்கண்டு மாநிலத்தின் மசுகாவ் சட்டமன்றத் தொகுதியை பிரதிநிதித்துவப்படுத்தினார். மேலும் இந்திய தேசிய காங்கிரசு அரசியல் கட்சியின் உறுப்பினராக உள்ளார்.
# முகமது சாவத் பிர்சாடா

**முகமது சாவேது பிர்சாதா** (*Mohammed Javed Pirzada*) இந்திய தேசிய காங்கிரசு கட்சியினைச் சேர்ந்த இந்திய நாட்டின் அரசியல்வாதி ஆவார். 2007 ஆம் ஆண்டு, 2012 ஆம் ஆண்டு மற்றும் 2017 ஆம் ஆண்டுகளில் வெற்றி பெற்ற இவர், குசராத்து மாநிலத்தில் உள்ள வாங்கனேர் தொகுதியை பிரதிநிதித்துவப்படுத்தி மூன்று முறை சட்டமன்ற உறுப்பினராக இருந்தார். அரசியலில் சேருவதற்கு முன்பு, பிர்சாதா பள்ளியின் முதல்வராக இருந்தார். 2002 ஆம் ஆண்டு முதல் தேர்தலில் போட்டியிட்டு தோல்வியடைந்தார். இவர் இளங்கலை மற்றும் இளங் கல்வியியல் பட்டங்களை சௌராசுடிரா பல்கலைக்கழகத்தில் பெற்றார். 2018 ஆம் ஆண்டில், குசராத் மாநில வக்ப் வாரியத்தின் உறுப்பினராக நியமிக்கப்பட்டார். இவ்வாரியம் முசுலீம் சட்டத்தால் அங்கீகரிக்கப்பட்ட மத அல்லது தொண்டு நோக்கங்களுக்காக நன்கொடையாக வழங்கப்பட்ட சொத்துக்களுக்கு பொறுப்பான அமைப்பாகும்.  
பிர்சாடா ஒரு முக்கிய உள்ளூர் குடும்பத்தில் இருந்து வந்தவர் ஆவார். இவரது தந்தை அப்துல் பிர்சாதா மற்றும் இரண்டு சகோதரர்கள் மன்சூர் பிர்சாதா மற்றும் குர்சித் பிர்சாதா ஆகியோரும் குசராத்து மாநில பாராளுமன்ற தொகுதி வான்கனேரில் இருந்து பிரதிநிதிகளாக பணியாற்றியுள்ளனர்.
# எண் கோட்பாட்டின் வரலாறு

**எண் கோட்பாட்டின் வரலாறு** (*History of the Theory of Numbers*) என்பது எண்களின் கோட்பாட்டின் வரலாற்றை லியோனார்ட் யூஜின் டிக்சனின் மூன்று தொகுதிகள் கொண்ட படைப்பாகும். இது 1920 ஆம் ஆண்டு வரையிலான எண் கோட்பாட்டின் பணிகளைச் சுருக்கமாகக் கூறுகிறது. இதில் எழுதப்பட்ட விதம் வழக்கத்திற்கு மாறாக உள்ளது. டிக்சன் முதலில் பல்வேறு ஆசிரியர்களின் முடிவுகளைப் பட்டியலிடுகிறார். இருபடியின் நேர் எதிர்மையினையும் உயர் நேர் எதிர்மை விதியினையும் மைய தலைப்பு அரிதாகவே குறிப்பிடப்பட்டுள்ளது. இது ஒருபோதும் எழுதப்படாத நான்காவது தொகுதியின் தலைப்பாக இருக்கும்.
# எண் கோட்பாட்டின் வரலாறு

## தொகுதிகள்

- தொகுதி 1 - வகுஎண் and பகா எண் - 486 pages
- தொகுதி 2 - டையோஃபான்டைன் பகுப்பாய்வு - 803 pages
- தொகுதி 3 - இருபடி and Higher Forms - 313 pages
# அரசர்குளம் கீழ்பாதி

**அரசர்குளம் கீழ்பாதி** (*Arasarkulam Keelpathi*) என்பது இந்தியா, தமிழ்நாடு, புதுக்கோட்டை மாவட்டம், அறந்தாங்கி வருவாய்த் தொகுதியில் உள்ள ஒரு கிராமம்.
# அரசர்குளம் கீழ்பாதி

## மக்கள்தொகை

2011ஆம ஆண்டு மக்கள்தொகை கணக்கெடுப்பின் படி அரசர்குளம் கீழ்பாதியில் மொத்தம் 3951 பேர் வசித்தனர். இவர்களில் ஆண்கள் 1920 பெண்கள் 2031 பேர் ஆவர். மொத்த மக்கள் தொகையில் 2704 பேர் கல்வியறிவு பெற்றவர்கள். இந்த கிராம மக்கள் விவசாயம் மற்றும் கால்நடை வளர்ப்பு மூலம் தங்கள் வாழ்வாதாரத்தை சம்பாதித்து வருகின்றனர். மற்றவர்கள் தங்கள் வாழ்வாதாரத்திற்காக பல்வேறு நாடுகளுக்கு புலம்பெயர்ந்துள்ளனர்.
# தீரஜ் பிரசாத் சாகு

**தீரஜ் பிரசாத் சாகு** (*Dhiraj Prasad Sahu*) (பிறப்பு:23 நவம்பர் 1959), இந்தியாவின் ஜார்க்கண்டு மாநில இந்திய தேசிய காங்கிரசு அரசியல்வாதியும், மாநிலங்களவை உறுப்பினரும், தொழிலபதிபரும் ஆவார். இவர் தற்போது மூன்று முறையாக மாநிலங்களவை உறுப்பினராக பதவியில் உள்ளார்.
# தீரஜ் பிரசாத் சாகு

## 2023 வருமான வரி சோதனைகள்

மதுபான உற்பத்தி தொழிற்சாலைகள் நடத்தி வரும் தீரஜ் பிரசாத் சாகுவிற்கு சொந்தமான ஒடிசா மற்றும் ஜார்க்கண்டு மாநிலங்களில் டிசம்பர் 2023ல் வருமான வரித்துறையினர் தொடர்ந்து சோதனை நடததியதில், தற்போது வரை ரூபாய் 350 கோடிக்கு மேல் ரொக்கப் பணம் கைப்பற்றியுள்ளனர்.ஐந்து நாட்களைத் தாண்டி சோதனைகள் தொடர்ந்து நடைபெற்று வருகிறது.
# தீரஜ் பிரசாத் சாகு

## விமர்சனங்கள்

இந்திய தேசிய காங்கிரசு கட்சியை குறி வைத்து தாக்குவதற்காக இது போன்ற நடவடிக்கைகள் பாரதிய ஜனதா கட்சி மேற்கொள்கிறது என காங்கிரசு கட்சித் தலைவர்கள் கூறுகின்றனர்.
# அசுதினாபுரம்

**அசுதினாபுரம்** (*Hastinapuram*) இந்தியாவில் ஐதராபாத்தின் அருகில் உள்ள நகரமாகும். இது நாகார்ஜுன சாகர் நெடுஞ்சாலையை நோக்கி அமைந்துள்ளது. இதன் அண்டை பகுதிகள் பி. என். ரெட்டி நகர், வனசுதலி புரம் மற்றும் எல். பி. நகர் . மேலும் அரசு ஊழியர் குடியிருப்பு, கிறித்துவ குடியிருப்பு இப்பகுதியில் அமைந்துள்ளது. இப்பகுதி கிழக்கு அசுதினாபுரம், மேற்கு அசுதினாபுரம், தெற்கு அசுதினாபுரம் மற்றும் மத்திய அசுதினாபுரம் என நான்கு பகுதிகளாகப் பிரிக்கப்பட்டுள்ளது. இதன் அருகில் உள்ள மெற்றோ நிலையம் எல். பி. நகர் ஆகும். ராமோஜி திரைப்பட நகரம் மற்றும் மவுண்ட் ஓபரா போன்ற சுற்றுலாத் தலங்கள் 10-15 கி.மீ. தூரத்திற்குள் அமைந்துள்ளன. இராசிவ் காந்தி பன்னாட்டு வானூர்தி நிலையம் 25 கி.மி. தூரத்தில் உள்ளது.
# பியர் பாவ்லோ பசோலினி

**பியர் பாவ்லோ பசோலினி** (Pier Paolo Pasolini) (பிறப்பு:5 மார்ச் 1922 – 2 நவம்பர்1975), இத்தாலி நாட்டு கவிஞரும், திரைப்பட இயக்குநரும், நாவலாசிரியரும், திரைக்கதை எழுத்தாளரும், நாடக ஆசிரியரும், நடிகரும், சமூக சிந்தனையாளரும் ஆவார். இவர் இருபதாம் நூற்றாண்டில், இத்தாலியின் கலைஞர்கள் மற்றும் அரசியல் அறிஞர்களில் தலைசிறந்தவர்களில் ஒருவருவராக அறியப்பட்டார். மேலும் இவர் வழக்கத்திற்கு மாறான திரைப்படங்களுக்காக குறிப்பிடத்தக்கவர். இவர் பாசிச கொள்கைக்கு எதிர்ப்பு தெரிவித்து, பொதுவுடமைக் கொள்கைக்கு ஆதரவு வழங்கியவர்.  
இத்தாலிய இராணுவ அதிகாரியின் மகனான பியர் பாவ்லோ பசோலினி, வடக்கு இத்தாலியின் பல்வேறு நகரங்களின் பள்ளிகளில் கல்வி கற்றார், அங்கு அவரது தந்தை அடுத்தடுத்து பணி மாற்றம் செய்யப்பட்டார். அவர் போலோக்னா பல்கலைக்கழகத்தில் கலை வரலாறு மற்றும் இலக்கியம் படித்தார். இரண்டாம் உலகப் போரின் போது ஃப்ரியூலி பகுதியின் ஒடுக்கப்பட்ட விவசாயிகளிடையே பசோலினி தஞ்சம் அடைந்தது, பின்னர் அவர் ஒரு பொதுவுடமைவாதியாக மாற வழிவகுத்தது. 1950களில் உரோமில் அவர் வறுமையில் வாடினார் என்பது அவரது முதல் இரண்டு நாவல்களான *ரகஸ்சி டி விட்டா* (1955; தி ராகாசி) மற்றும் *உனா விட்டா வயலென்டா* (1959; ஒரு வன்முறை வாழ்க்கை) ஆகியவற்றிற்கான பொருட்களை வழங்கியது. ரோமில் உள்ள சேரி வாழ்க்கையின் வறுமை மற்றும் இழிநிலையின் இந்த கொடூரமான யதார்த்தமான சித்தரிப்புகள் அவரது முதல் திரைப்படமான *அக்காட்டோன்* (1961)ல் காட்சிப்படுத்தப்பட்டது. இவரது மூன்று படைப்புகளான திருடர்கள், விபச்சாரிகள் மற்றும் ரோமானிய பாதாள உலகத்தின் பிற நபர்களின் வாழ்க்கையைக் விளக்குகிறது.  
பியர் பாவ்லோ பசோலினியின் சிறந்த திரைப்படமான, *இல் வான்ஜெலோ செகண்டோ மேட்டியோ* (1964; செயிண்ட் மத்தேயுவின் நற்செய்தியின்படி), இது இயேசு கிறிஸ்துவின் வாழ்க்கை மற்றும் தியாகங்களை மறுபரிசீலனை செய்கிறது.. இவரது *ஓடிபஸ் ரெக்ஸ்* (1967) மற்றும் *மீடியா* (1969). *தியோரேமா* (1968; “தேற்றம்”) மற்றும் *போர்சில்* (1969; “பிக்ஸ்டி”) போன்ற திரைப்படங்களில் அவரது அரசியல் மற்றும் மத ஊகங்களுக்கு சிற்றின்பம், வன்முறை மற்றும் சீரழிவு போன்றவற்றை பசோலினி பயன்படுத்தியதால், ரோமன் கத்தோலிக்க திருச்சபையுடன் மோதலுக்கு கொண்டு வந்தது. . பசோலினி ஏராளமான கவிதைத் தொகுதிகளையும் இலக்கிய விமர்சனத்தின் பல படைப்புகளையும் வெளியிட்டார்.  
நவம்பர் 1975 இல் ஓஸ்டியா நகரத்தில் பியர் பாவ்லோ பசோலினி கொலை செய்யப்பட்டமை குறித்து இத்தாலியில் பெரும் எதிர்ப்பு அலைகளும், விவாதங்களும் ஏற்பட்டது. தீவிர வலதுசாரி பயங்கரவாதத்துடன் நெருங்கிய தொடர்புடைய கொலையாளியே, பியர் பாவ்லோ பசோலினியை கொலை செய்ததாக காவல்துறை கருதியது.
# போலோக்னா

**போலோக்னா** (*Bologna*), இத்தாலி நாட்டில் வடக்கில் உள்ள எமிலியா-ரோமாக்னா பிரதேசத்தில் அமைந்த ஒரு மாநகரம் ஆகும். இந்நகரத்தின் மக்கள் தொகை 3,94,843 ஆகும்.இந்நகரம் நாட்டின் தலைநகரான உரோமிற்கு வடக்கே 374.4 கிலோ மீட்டர் தொலைவில் உள்ளது.  
கிபி 1088ல் நிறுவப்பட்ட உலகத்தின் மிகப்பழமையான பல்கலைக்கழகமான **போலோக்னா பல்கலைக்கழகம்** இந்நகரத்தில் உள்ளது.
உலகப் புகழ் பெற்ற எழுத்தாளரும், திரைபட இயக்குநருமான பியர் பாவ்லோ பசோலினி இந்நகரத்தில் பிறந்தவர்.  
2006ல் யுனெஸ்கோ நிறுவனம் இந்நகரத்தை **இசை நகரம்** என்று அறிவித்தது.  
போலோக்னா நகரத்தின் நீளமான தாழ்வராங்களுக்க்காக, யுனெஸ்கோ நிறுவனம் 2021ல் உலகப் பாரம்பரியக் களம் என அங்கீகாரம் வழங்கியது.  
போலோக்னா நகரத்தின் வெளிப்புறங்களில் வேளாண்மை, தொழிற்சாலைகள் மற்றும் போக்குவரத்து மற்றும் நிதிச்சேவை மையங்கள் உள்ளது. மேலும் ஐரோப்பாவின் நிரந்தர வர்த்தக விழா வளாகம் போலோக்னா நகரத்தில் அமைந்துள்ளது. 2022ம் ஆண்டின் அறிக்கையின்படி, ஐரோப்பாவின் பொருளாதார வளர்ச்சி குறியீட்டில் போலோக்னா நகரம் 47வது இடத்தில் உள்ளது.
# போலோக்னா

## மக்கள் தொகை பரம்பல்

2016ம் ஆண்டின் மக்கள் தொகை கணக்கெடுப்பின்படி, போலோக்னா நகரத்தின் மொத்த மக்கள் தொகை 3,88,254 ஆகும். அதில் ஆண்கள் 46.7% மற்றும் பெண்கள் 53.3% ஆக உள்ளனர். மொத்த மக்கள் தொகையில் 18வயது மற்றும் அதற்குட்ட சிறுவர்கள் & சிறுமிகள் 12.86% ஆக உள்ளனர். மக்கள் தொகையில் ஓய்வூதியர்கள் 27.02% ஆக உள்ளனர். மக்களின் சராசரி வயது 51 ஆகும்.பிறப்பு விகிதம் 1000 பேருக்கு 8.07% ஆக வுள்ளது.
# போலோக்னா

## கல்வி

- போலோக்னா பல்கலைக்கழகம்
- டிக்சன் கல்லூரி
- இண்டியானா பல்கலைக்கழகம் மற்றும் கலிபோர்னியா பல்கலைக்கழங்களில் வெளிநாட்டு வளாகங்கள் இந்நகரத்தில் உள்ளது.
# போலோக்னா

## இதனையும் காண்க

- பியர் பாவ்லோ பசோலினி
- இத்தாலி நகரங்களின் பட்டியல்
# அனுபம் திரிபாதி

**அனுபம் திரிபாதி** ( Anupam Tripathi ; பிறப்பு 2 நவம்பர் 1988) தென் கொரியாவை தளமாகக் கொண்ட ஓர் இந்திய நடிகர் ஆவார். இவர் பல்வேறு தென் கொரிய தொலைக்காட்சித் தொடர்களிலும் திரைப்படங்களிலும் தோன்றியுள்ளார். நெட்பிளிக்சின் இசுக்விட் கேம் (2021) என்ற தென் கொரிய நாடகத் தொடரில் *அலி அப்துல்* என்ற இவரது முதல் முக்கிய பாத்திரம் இவருக்கு உலகளாவிய அங்கீகாரத்தைப் பெற்றுத் தந்தது.
# அனுபம் திரிபாதி

## ஆரம்ப கால வாழ்க்கை

அனுபம் திரிபாதி, நவம்பர் 2, 1988 அன்று புது தில்லியில் பிறந்தார். ஸ்பார்டகஸின் மேடை தயாரிப்பில் அடிமை வேடத்தில் நடித்து தனது நடிப்புத் தொழிலைத் தொடங்கினார். இவர் 2006 முதல் 2010 வரை நாடக ஆசிரியர் சாகித் அன்வரின் பெக்ரூப் நாடகக் குழுவின் ஒரு பகுதியாக இருந்தார்.  
திரிபாதி 2006 இல் பாடல் மற்றும் நடிப்புப் பயிற்சியைத் தொடங்கினார். புது தில்லியில் உள்ள தேசிய நாடகப் பள்ளியில் சேர விரும்பினார். ஆனால் 2010 இல் தென் கொரியாவிற்கு கலை மேஜர் ஆசிய உதவித்தொகையில் கொரியா தேசியக் கலைப் பல்கலைக்கழகத்தில் சேர சென்றார். கலாச்சாரம் மற்றும் மொழி வேறுபாடுகளை சரிசெய்வதில் ஆரம்ப சிரமம் இவருக்கு இருந்தது. ஆனால் இரண்டு ஆண்டுகளுக்குள் கொரிய மொழியில் சரளமாக மாறினார். திரிபாதி, 2022 இல் கொரியா தேசிய கலைப் பல்கலைக்கழகத்தில் நடிப்பில் முதுகலைப் பட்டத்தை முடித்துள்ளார்.
# சீரற்ற எண்களின் புத்தகம்

**சீரற்ற எண்களின் புத்தகம்** (*random number book*) என்பது ஒரு புத்தகம் ஆகும். அதிக எண்ணிக்கையிலான சீரற்ற எண்கள் அல்லது சீரற்ற இலக்கங்கள் இந்த புத்தகத்தின் முக்கிய உள்ளடக்கம் ஆகும். இத்தகைய புத்தகங்கள் ஆரம்பகால குறியாக்கவியல் சோதனை வடிவமைப்பிலும் பயன்படுத்தப்பட்டன. இந்த எண்கள் ராண்ட் கார்ப்பரேஷன் என்ற அமெரிக்க கூட்டு நிறுவனமும் மற்றவர்களும் வெளியிட்டனர்.
ராண்ட் கார்ப்பரேஷன் எழுதிய புத்தகமானது நூறாயிரம் (100,000) சாதகமான விலகல்களுடன் ஒரு மில்லியன் (1,000,000)சீரற்ற இலக்கங்கள் முதன்முதலில் 1955 ஆம் ஆண்டும் 2001 ஆம் ஆண்டு மீண்டும் வெளியிடப்பட்டது. இதன் தொடர்ச்சியாக , ஒரு மில்லியன் ஒரு (1,000,001) சீரற்ற இலக்கங்கள் 2022 ஆம் ஆண்டு வெளியிடப்பட்டன.  
மின்னணு கணினிகளில் இயங்கும் சீரற்ற எண் ஈன்பொறி தயாராக கிடைப்பதன் மூலம் சீரற்ற எண் புத்தகங்கள் பெரும்பாலான நோக்கங்களுக்காக பயனற்றுப் போய்விட்டன. இருப்பினும் அவை இன்னும் முக்கிய பயன்பாடுகளைக் கொண்டுள்ளன. குறிப்பாக லா மான்டே யங்சோதனை இசைத் துண்டுகளின் செயல்திறனில் உருவான 1959 ஆம் ஆண்டு எழுதிய விஷனிலும் 1960 ஆம் ஆண்டு எழுதிய கவிதையிலும் போன்றவற்றிலும் பயன்படுகிறது.
# ஈசா கான் நியாசி

**ஈசா கான் நியாசி** (*Isa Khan Niazi*) முகலாயப் பேரரசுடன் போரிட்ட சூர் வம்சத்தைச் சேர்ந்த சேர் சா சூரி மற்றும் அவரது மகன் இஸ்லாம் ஷா சூரி ஆகியோரின் அரசவையில் இருந்த ஓர் ஆப்கானியப் பிரபு ஆவார்.
# ஈசா கான் நியாசி

## சுயசரிதை

ஈசா கான் நியாசி, கி.பி.1453 இல் பிறந்த இவர் 1548 இல் தனது 95 வயதில் தில்லியில் இறந்தார். 1451 லிருந்து 1525 வரை லௌதி வம்சத்தினர் இந்தியத் துணைக்கண்டத்தில் ( இந்துஸ்தான் ) முழுமையாக ஆதிக்கம் செலுத்திய நேரம் அது. இசா கான் நியாசி ஆளும் குடும்பத்தில் ஒரு முக்கிய உறுப்பினராக இருந்தார். இப்ராகிம் லௌதி, சேர் சா சூரி போன்ற பிரபுக்களின் அதே பழங்குடிப் பிரிவைச் சேர்ந்தவர் . இந்த குடும்பங்களில் பெரும்பாலானவை தில்லி சுல்தானகத்துடன் இணைக்கப்பட்டன.
# ஈசா கான் நியாசி

## இசா கானின் கல்லறை வளாகம்

வளாகத்தில் உள்ள ஈசா கானின் பள்ளிவாசல்]]
ஈசா கானின் கல்லறை அவர் வாழ்ந்த காலத்திலேயே (கி.பி. 1547-48) கட்டப்பட்டது. இது தில்லியில் முகலாய பேரரசர் உமாயூனின் கல்லறை வளாகத்திற்கு அருகில் அமைந்துள்ளது. கல்லறை கி.பி 1562 மற்றும் 1571 க்கு இடையில் கட்டப்பட்டது. இந்த எண்கோண கல்லறையானது விதானங்கள், மெருகூட்டப்பட்ட ஓடுகள் மற்றும் திரைகள் மற்றும் தூண்களால் ஆதரிக்கப்படும் ஆழமான வராண்டா போன்ற வடிவங்களில் தனித்துவமான அலங்காரத்தைக் கொண்டுள்ளது. இது வளாகத்தின் நுழைவாயிலின் அருகே அமைந்துள்ள பு ஹலிமா தோட்டத்தின் தெற்கே ஒரு சிவப்பு மணற்கல் பலகையில் உள்ள கல்வெட்டு, இந்தக் கல்லறை இஸ்லாம் ஷாவின் மகன் மசுனத் அலி ஈசா கானின் கல்லறை என்று குறிப்பிடுகிறது 5 ஆகஸ்ட் 2011 அன்று, இந்தக் கல்லறையின் மறுசீரமைப்புப் பணி தொடங்கப்பட்டது. ஈசா கானின் தோட்டக் கல்லறை, கல்லறையுடன் இணைக்கப்பட்ட தோட்டத்தின் ஆரம்பகால உதாரணமாகக் கருதப்படுகிறது. இந்தக் கருத்தாக்கம் பின்னர் அக்பரின் கல்லறையிலும் தாஜ்மஹாலிலும் உருவாக்கப்பட்டது.
# ஈசா கான் நியாசி

## இசா கானின் கல்லறை வளாகம்

### பள்ளிவாசல்

வளாகத்தின் விளிம்பில், கல்லறைக்கு குறுக்கே, குறிப்பிடத்தக்க மிஹ்ராப்களுடன் பள்ளிவாசல் ஒன்று உள்ளது. இது ஈசா கானின் பள்ளிவாசல் என்று அழைக்கப்படுகிறது. இது கல்லறைக் கட்டப்பட்ட அதே நேரத்தில் கட்டப்பட்டது.
# ஈசா கான் நியாசி

## பரம்பரை

ஈசா கான், பஷ்தூன் பழங்குடியினரான நியாசிப் பிரிவைச் சேர்ந்தவர். இவரது சந்ததியினர் இன்றும் ஆப்கானித்தானின் பாக்டியா மாகாணத்திலுள்ள கிலா நியாசியிலும், பாக்கித்தானின் மியான்வாலியிலும் வாழ்ந்து வருகின்றனர். நகராட்சி 1875 இல் உருவாக்கப்பட்டது. பாக்கித்தானிய துடுப்பாட்ட வீரரும் முன்னாள் பிரதமருமான இம்ரான் கான் நியாசி பழங்குடி வம்சத்தைச் சேர்ந்தவர்
# பீசா

**பீசா நகரம்** (*Pisa*), தெற்கு ஐரோப்பாவின் இத்தாலி நாட்டின் நடுவில் அமைந்த இந்நகரம் பீசாவின் சாய்ந்த கோபுரத்தால் அறியப்படுகிறது. இது பீசா மாகாணத்தின் தலைநகரம் ஆகும். இது இத்தாலி நாட்டின் தலைநகரான உரோம் நகரத்திற்கு வடகிழக்கே 355 கிலோ மீட்டர் தொலைவில் லிகூரியன் கடற்கரையில் அமைந்துள்ளது. பீசா நகரத்தின் நடுவே *அர்னோ ஆறு* பாய்கிறது. இந்நகரத்தில் வரலாற்று சிறப்பு மிக்க 20 கிறித்துவ பேராலயங்கள், அரண்மனைகள், அர்னோ ஆற்றின் மீதான பாலங்கள், பழமையான கட்டுமானங்கள் காணப்படுகின்றன.  
கிபி 12ம் நூற்றாண்டில் நிறுவப்பட்ட பீசா பல்கலைகக்கழகம், நெப்போலியனால் 1810ல் நிறுவப்பட்ட ஸ்கூலா நார்மலே சுப்பீரியர் டி பீசா (Scuola Normale Superiore di Pisa) உயர் கல்வி நிலையம் மற்றும் சாண்டோ அண்ணா உயர் நிலை கல்வி நிலையம் (Sant'Anna School of Advanced Studies) மற்றும் பீசாவின் சாய்ந்த கோபுரம் ஆகியவைகளால் இந்நகரம் புகழ்பெற்றது.
# பீசா

## போக்குவரத்து

கலீலியோ கலிலி எனும் பன்னாட்டு வானூர்தி நிலையம், பீசா நகரத்திற்கு அருகில் சான் கியுஸ்டோ எனுமிடத்தில் அமைந்துள்ளது. 21 வான் சேவை நிறுவனங்கள் இந்நகரத்திலிருந்து பன்னாட்டு வானூர்தி சேவைகள் வழங்குகிறது.
# பீசா

## இதனையும் காண்க

- கலீலியோ கலிலி
- இத்தாலி நகரங்களின் பட்டியல்
# ஜீ திரைப்பட விருதுகள்

**ஜீ திரைப்பட விருதுகள்** என்பது இந்தித் திரைப்படத்துறையில் செயல்படும் இந்திய கலைஞர்களுக்கு வருடம்தோறும் விருது வழங்கும் ஒரு விழாவாகும். இது நவம்பர் 1997ல் "சினிமாவில் சிறந்து - ஜனநாயக வழி" விருது வழங்குவதற்காக இது நிறுவப்பட்டது. தற்போது பல விருதுகள் வழங்கப்படுகிறது.  
1997 முதல் 2004 வரை மும்பையில் நடத்தப்பட்டது, ஜீ திரைப்பட விருதுகள் சர்வதேசத்திற்குச் சென்று துபாயில் விழாவை நடத்தியது, இதைத் தொடர்ந்து அடுத்த ஆண்டுகளில் லண்டன், மொரிசியசு, மலேசியா, மீண்டும் 2008 இல் லண்டனில் நடைபெற்றது. இது 2009 மற்றும் 2010 இல் நடைபெறவில்லை; *டான்ஸ் இந்தியா டான்ஸின்* தொலைக்காட்சி வெளியீடு காரணமாக, 2011 இல் மீண்டும் நடைபெறவில்லை, 2012 இல் சிங்கப்பூரில் நடைபெற்றது, இது மக்காவுல் உள்ள கோதை அரங்கில் நடைபெற்றது.  
2018 இல் மும்பையில் உள்ள பாந்த்ரா குர்லா வளாகத்தில் நடைபெற்றது. கோவிட்-19 பெருந்தொற்று காரணமாக 2021, 2022 ஆண்டுகளில் இது நடைபெறவில்லை.
# ஜீ திரைப்பட விருதுகள்

## விருதுகள்

**பார்வையாளரின் விருப்பம்**  
- சிறந்த திரைப்படத்திற்கான ஜீ திரைப்பட விருது
- சிறந்த நடிகருக்கான ஜீ திரைப்பட விருது
- சிறந்த நடிகைக்கான ஜீ திரைப்பட விருது
- ஆண்டின் சிறந்த பாடலுக்கான ஜீ திரைப்பட விருது  
**நடுவர் குழுவின் தேர்வு**  
- சிறந்த திரைப்படம்
- சிறந்த இயக்குநர்
- சிறந்த நடிகர்
- சிறந்த நடிகை
- சிறந்த துணை நடிகர்
- சிறந்த துணை நடிகை
- சிறந்த வில்லன்
- சிறந்த நகைச்சுவை நடிகர்
- மிகவும் நம்பிக்கைக்குரிய இயக்குநர்
- சிறந்த ஆண் அறிமுகம்
- சிறந்த பெண் அறிமுகம்
- சிறந்த ஆண் பின்னணிப் பாடகர்
- சிறந்த பெண் பின்னணிப் பாடகி
- சிறந்த இசை அமைப்பாளர்
- சிறந்த பாடலாசிரியர்
- வாழ்நாள் சாதனை
- ஆண்டின் சிறந்த நடிகை
- ஆண்டின் சிறந்த நடிகர்  
**தொழில்நுட்ப விருதுகள்**  
- சிறந்த பின்னணி இசை
- சிறந்த வசனம்
- சிறந்த கதை
- சிறந்த திரைக்கதை
- சிறந்த ஒளிப்பதிவாளர்
- சிறந்த படத்தொகுப்பு
- சிறந்த சண்டைத் திரைப்படம்
- சிறந்த கலை இயக்கம்
- சிறந்த ஒலிப்பதிவு
- சிறந்த நடன அமைப்பாளர்
- சிறந்த ஆடை அமைப்பாளர்
- சிறந்த செயலாக்கம்
- சிறந்த விளம்பரம்
- சிறந்த பாடல் பதிவு
- சிறந்த காட்சி விளைவுகள்
# விக்கிப்பீடியா:Statistics/weekly/10-Dec-2023
# தான்யா ஓப்

**தான்யா ஓப்** (*Tanya Hope*) என்பவர் ஒரு இந்திய நடிகையும் வடிவழகியும் ஆவார். இவர் கன்னடம், தெலுங்கு, தமிழ் திரைப்படங்களில் நடித்துள்ளார். இவர் 2016 ஆம் ஆண்டு திரையுலகில் அறிமுகமானார்.
# தான்யா ஓப்

## ஆரம்ப கால வாழ்க்கை

தான்யா ஓப் பெங்களூரில் பிறந்து வளர்ந்தவர். இவரது தந்தை ரவி புரவங்கர ஒரு தொழிலதிபர். இவர் தனது படிப்பை பெங்களூரில் உள்ள புனித இதயப் பெண்கள் உயர்நிலைப் பள்ளியில் பள்ளி படிப்பை முடிந்தார். இங்கிலாந்தின் வெஸ்ட்மின்ஸ்டர் பல்கலைக்கழகத்தில் தனது பட்டப்படிப்பைத் தொடர்ந்தார். புனேவில் உள்ள டியாரா பயிற்சி பல்கலையகத்தில் வடிவழகு பயிற்சியில் கலந்து கொண்டார். 2015 இல், இவர் பெமினா மிஸ் இந்தியா கொல்கத்தாவை வென்றார்.
# தான்யா ஓப்

## தொழில்

2016 இல் *அப்பட்லோ ஒகடுண்டேவாடு* என்ற தெலுங்குத் திரைப்படம் மூலம் தான்யா திரையுலகில் அறிமுகமானார். இதை தொடர்ந்து ஜெகபதி பாபு நடிப்பில் 2017 இல் வெளியான *படேல் எஸ்ஐஆர்* என்ற மற்றொரு தெலுங்குத் திரைப்படத்தில் ஏசிபி கேத்தரின் பாத்திரத்தில் நடித்தார். மகிழ் திருமேனி இயக்கிய *தடம்* திரைப்படம் தான்யா ஓப்பின் முதல் தமிழ்த் திரைப்படம். வித்யா பிரதீப், இசும்ருதி வெங்கட் ஆகிய மூன்று கதாநாயகிகளில் இவரும் ஒருவர். சுஜய் கே ஸ்ரீஹரி இயக்கத்தில் உபேந்திரா நடித்த *கோம் மினிஸ்டர்* என்ற கன்னடத் திரைப்படத்தில் ஜெஸ்ஸி பாத்திரத்தில் நடிக்கிறார். இவர் சந்தோசு சோபனுடன் *பேப்பர் பாய்* திரைப்படத்தில் நடித்துள்ளார்.  
தர்ஷனின் 51வது திரைப்படமான *யஜமானா* திரைப்படத்தில் முன்னணி நடிகைகளில் ஒருவராக இருந்தார். இவர் *யஜமானா* திரைப்படத்தில் "பசன்னி" பாடலுக்கு தான்யா குத்தாட்ட நடனமாடினார், இந்த திரைப்படத்தில் புகழ் பெற்ற பாடலாகும்.
# தான்யா ஓப்

## திரைப்படங்கள்

| 2016 | *அப்பட்லோ ஒகடுந்தேவாடு* | நித்யா | தெலுங்கு | தெலுங்கு அறிமுகம் |
| --- | --- | --- | --- | --- |
| *நேனு சைலஜா* | தன்னை | தெலுங்கு | "நைட் இஸ் ஸ்டில் எங்" பாடலில் சிறப்புத் தோற்றம் |  |
| 2017 | *படேல் எஸ்.ஐ.ஆர்* | ஏ. சி. பி கேத்தரின் | தெலுங்கு |  |
| 2018 | *பேப்பர் பாய்* | மேகா | தெலுங்கு |  |
| 2019 | *தடம்* | தீபிகா | தமிழ் | தமிழ் அறிமுகம் |
| *யஜமானா* | கங்கை | கன்னடம் | கன்னட அறிமுகம் |  |
| *உத்கர்ஷா* | கரிச்மா | கன்னடம் |  |  |
| *அமர்* | பாபி | கன்னடம் |  |  |
| 2020 | *காக்கி* | லாஸ்யா | கன்னடம் |  |
| *தாராள பிரபு* | நிதி மந்தனா | தமிழ் |  |  |
| *டிஸ்கோ ராஜா* | பரினீதி | தெலுங்கு |  |  |
| 2021 | *இதே மா கதா* | மேகனா | தெலுங்கு |  |
| 2022 | *ஹாம் அமைச்சர்* | ஜெஸ்ஸி | கன்னடம் |  |
| 2023 | *கப்சா* | நடனமாடுபவர் | கன்னடம் | "சும் சும் சலி சாலி" பாடலில் சிறப்புத் தோற்றம் |
| கிக் | சிவானி | தமிழ் |  |  |
| *லேபிள்* | தமிழ் | ஹாட்ஸ்டார் வலைத்தொடர் |  |  |
| *வல்லான்* † | ஆதியா | தமிழ் |  |  |
| *கோல்மால்* † | சிவானி | தமிழ் |  |  |
| } |  |  |  |  |
# சிக்கந்தர் சா சூரி

**சிக்கந்தர் ஷா சூரி** (*Sikandar Shah Suri*) (இறப்பு 1559) சுர் வம்சத்தின் ஆறாவது ஆட்சியாளர் ஆவார். இது வட இந்தியாவின் இடைக்காலத்தின் இருந்த பிற்கால பஷ்தூன் வம்சமாகும். இவர் இப்ராகிம் சா சூரியை வீழ்த்தி தில்லியின் சுல்தானானார் .
# சிக்கந்தர் சா சூரி

## ஆரம்ப கால வாழ்க்கை

சிக்கந்தர் சா சூரியின் உண்மையான பெயர் அகமது கான் சூரி என்பதாகும். இவர் சுல்தான் முகமது அடில் சாவின் மைத்துனர். 1555 இல் தில்லியில் இருந்து சுதந்திரத்தை அறிவிக்கும் முன் இலாகூரின் ஆளுநராக இருந்தார்.
# சிக்கந்தர் சா சூரி

## போர்கள்

சுதந்திர சுல்தானாகி, பஞ்சாபை கட்டுப்பாட்டிற்குள் கொண்டு வந்த பிறகு, சுல்தான் இப்ராகிம் சா சூரியின் கட்டுப்பாட்டில் இருந்த பகுதியை நோக்கி இவர் அணிவகுத்துச் சென்றார். இந்தியாவின் ஆக்ராவிற்கு அருகிலுள்ள பரா என்ற இடத்தில் நடந்த போரில் இப்ராகிம் தோற்கடிக்கப்பட்டார். சிக்கந்தர், தில்லி மற்றும் ஆக்ரா இரண்டையும் கைப்பற்றினார். சிக்கந்தர் இப்ராகிமுக்கு எதிரான போராட்டத்தில் மும்முரமாக இருந்தபோது, பிப்ரவரி 1555 இல் நசிருதீன் உமாயூன் இலாகூரைக் கைப்பற்றினார். அவரது படைகளின் மற்றொரு பிரிவினர் தீபல்பூரைக் கைப்பற்றினர். அடுத்து, முகலாய இராணுவம் ஜலந்தரை ஆக்கிரமித்தது. மேலும் அவர்களின் மேம்பட்ட பிரிவு சிர்ஹிந்த் நோக்கிச் சென்றது. முகலாயர்களை எதிர்க்க சிக்கந்தர் 30,000 குதிரைகள் கொண்ட படையை அனுப்பினார். ஆனால் அவர்கள் மாச்சீவாடாவில் நடந்த போரில் முகலாய இராணுவத்தால் தோற்கடிக்கப்பட்டனர். சிர்ஹிந்த் பகுதி முகலாயர்களால் ஆக்கிரமிக்கப்பட்டது. சிக்கந்தர், பின்னர், 80,000 குதிரைகள் கொண்ட படையை தானே தலைமை தாங்கி போரில் முகலாய இராணுவத்தை சந்தித்தார். 22 ஜூன் 1555 இல் இவர் முகலாய இராணுவத்தால் தோற்கடிக்கப்பட்டார். பின்னர், வடக்கு பஞ்சாபில் உள்ள சிவாலிக் மலைகளுக்கு பின்வாங்க வேண்டிய கட்டாயம் ஏற்பட்டது. வெற்றி பெற்ற முகலாயர்கள் தில்லிக்கு அணிவகுத்து சென்று அதை ஆக்கிரமித்தனர்.
# சிக்கந்தர் சா சூரி

## பிற்கால நாட்கள்

1556 இன் பிற்பகுதியில், சிக்கந்தர் மீண்டும் ஒரு இராணுவத்தைத் திரட்டினார். முகலாய தளபதி கிசிர் கவாஜா கானை சாமியாரி பகுதியில் (தற்போது அமிர்தசரஸ் மாவட்டம் ) சந்தித்து அவரை தோற்கடித்தார். அங்கு தன்னைப் பலபடுத்திக்கொண்டு கலனூரை தனது தலைமையகமாகக் கொண்டு வரி வசூலிக்கத் தொடங்கினார். பைராம் கான் கிசிர் கவாஜா கானுக்கு உதவ கான் ஆலமை (இசுகந்தர் கான்) அனுப்பினார். இறுதியாக 7 டிசம்பர் 1556 அன்று அக்பர் மற்றும் பைராம் கானை சமாளிக்க இயலாமல் தில்லியை விட்டு வெளியேறினார். சிக்கந்தர் மீண்டும் சிவாலிக் மலைகளில் பின்வாங்கி நூர்பூர் இராச்சியத்தின் கீழ் மவு கோட்டையில் தஞ்சம் புகுந்தார். கோட்டை முற்றுகையிடப்பட்டது. ஆறு மாத எதிர்ப்பிற்குப் பிறகு, சிக்கந்தர் 25 ஜூலை 1557 அன்று சரணடைந்தார். இவரது உள்ளூர் ஆதரவாளரான ராஜா பக்த் மால் பைராம் கானால் கொல்லப்பட்டார். மேலும் சிக்கந்தர் பீகாருக்கு அனுப்பப்பட்டார், அங்கு இவர் 1559 இல் இறந்தார்
# அடுக்கெண் அணி

திசையிலாக் கோட்டுருவின் **அடுக்கெண் அணி** (*degree matrix*) என்பது அக்கோட்டுருவின் ஓவ்வொரு முனையின் அடுக்கெண் பற்றிய விவரங்களைத் தருகின்ற மூலைவிட்ட அணியாகும். அதாவது கோட்டுருவின் ஒவ்வொரு முனையுடனும் இணைக்கப்பட்டுள்ள விளிம்புகளின் எண்ணிக்கையைக் காட்டும் அணியாகும். அண்டை அணி மற்றும் அடுக்கெண் அணியின் வித்தியாசமாக பெறப்படும் அணி, இலாப்லாசிய அணியாகும்.  
k-ஒழுங்கு கோட்டுருவின் அடுக்கெண் அணியியின் மூலைவிட்ட உறுப்புகள் அனைத்தும் <math>k</math> ஆக இருக்கும். கைகொடுத்தல் தேற்றப்படி, அடுக்கெண் அணியின் சுவடானது அக்கோட்டுருவின் விளிம்புகளினெண்ணிக்கையின் இருமடங்காக இருக்கும்.
# அடுக்கெண் அணி

## வரையறை

தரப்பட்ட கோட்டுரு: <math>G=(V,E)</math> மற்றும் <math>|V|=n</math> எனில் அதன் அடுக்கெண் அணி <math>D</math> ஒரு <math>n \times n</math> மூலைவிட்ட அணியாகும். மேலும் அடுக்கெண் அணிக்கான வரையறை:
:<math>D_{i,j}:=\\{
\begin{matrix}
\deg(v_i) & \mbox{if}\ i = j \\
0 & \mbox{otherwise}
\end{matrix}
\.
</math>  
கோட்டுருவின் முனையின் அடுக்கெண் <math>\deg(v_i)</math> என்பது <math>v_i</math> முனையுடன் இணைக்கப்படும் விளிம்புகளின் எண்ணிக்கையைக் குறிக்கும். கண்ணிகளால் கோட்டுருவின் ஒரு முனையின் அடுக்கெண் அதிகமாகும். திசை கோட்டுருக்களில், அடுக்கெண் என்பது ஒரு முனையில் வந்து சேரும் விளிம்புகளின் என்ணிக்கையையும் (உள்ளடுக்கெண்) முனையிலிருந்து புறப்பட்டுச் செல்லும் விளிம்புகளின் எண்ணிக்கை (வெளியடுக்கெண்) இரண்டையும் குறிக்கும்.
# அடுக்கெண் அணி

## எடுத்துக்காட்டுகள்

கீழே தரப்பட்டுள்ள திசையிலாக் கோட்டுருவின் 6x6 அடுக்கெண் அணி:
**<math>\begin{pmatrix}
4 & 0 & 0 & 0 & 0 & 0\\
0 & 3 & 0 & 0 & 0 & 0\\
0 & 0 & 2 & 0 & 0 & 0\\
0 & 0 & 0 & 3 & 0 & 0\\
0 & 0 & 0 & 0 & 3 & 0\\
0 & 0 & 0 & 0 & 0 & 1\\
\end{pmatrix}</math>**  
| <math display="inline">\(\begin{array}{rrrrrr}
2 & 0 & 0 & 0 & 0 & 0\\
0 & 3 & 0 & 0 & 0 & 0\\
0 & 0 & 2 & 0 & 0 & 0\\
0 & 0 & 0 & 3 & 0 & 0\\
0 & 0 & 0 & 0 & 3 & 0\\
0 & 0 & 0 & 0 & 0 & 1\\
\end{array}\)</math> | } |
| --- | --- |  
திசையிலாக் கோட்டுருக்களில், ஒரே முனையில் துவங்கி முடியும் விளிம்புகள், அதாவது கண்ணிகளால் அம்முனைகளின் அடுக்கெண்களின் எண்ணிக்கை 2 கூடும்.
# வாலாசாபேட்டை காசிவிசுவநாதர் கோயில்

**காசிவிசுவநாதர் கோயில்** என்பது தமிழ்நாடு மாநிலத்தின் இராணிப்பேட்டை மாவட்டத்தில் வாலாசாபேட்டை புறநகர்ப் பகுதியில் அமையப் பெற்றுள்ள ஒரு சிவன் கோயில் ஆகும். தமிழக அரசின் இந்து சமய அறநிலையத் துறை கட்டுப்பாட்டின் கீழ் இயங்கும் இக்கோயிலானது, சுமார் முன்னூறு ஆண்டுகள் தொன்மையானது.
# வாலாசாபேட்டை காசிவிசுவநாதர் கோயில்

## அமைவிடம்

கடல் மட்டத்திலிருந்து சுமார் உயரத்தில் என்ற புவியியல் ஆள்கூறுகள் கொண்டு இக்கோயில் அமைந்துள்ளது.
# வாலாசாபேட்டை காசிவிசுவநாதர் கோயில்

## தெய்வங்கள்

மூலவர் காசிவிசுவநாதர் மற்றும் இறைவி காசிவிசாலாட்சி ஆவர். மகாவிஷ்ணு, பிரம்மா, இடபஆரூடர், சிவலிங்கம், நந்தி, பர்வதவர்த்தினி, துர்க்கை, தட்சிணாமூர்த்தி, அர்த்தநாரீசுவரர், விநாயகர், பழனி ஆண்டவர், வள்ளி தெய்வானை சமேத சுப்பிரமணியர், சூரியர், சந்திரர், அப்பர், சுந்தரர், சம்பந்தர், மாணிக்கவாசகர், அறுபத்து மூன்று நாயன்மார்கள், பைரவர், வீரபத்திரர், நாகர், சண்டிகேசுவரர் , சனீசுவரர் ஆகியோர் இக்கோயிலில் அருள்பாலிக்கின்றனர்.
# விஷ்ணு தேவ் சாய்

**விஷ்ணு தேவ் சாய்** (Vishnu Deo Sai'' பிறப்பு: 21 பிப்ரவரி 1964), இந்தியாவின் சத்தீஸ்கர் மாநிலததின் 4வது மாநிலத்தின முதலமைச்சராக 13 டிசம்பர் 2023ல் பதவியேற்றார். முன்னர் இவர் சத்தீஸ்கர் மாநிலத்தின் பாரதிய ஜனதா கட்சி தலைவராகவும், 1999 முதல் 2019 முடிய நாடாளுமன்ற மக்களவை உறுப்பினராகவும், இந்திய அரசின் உருக்கு அமைச்சகம், தொழிலாளர் மற்றும் வேலைவாய்ப்பு அமைச்சகங்களின் இணை அமைச்சராக 26 மே 2014 முதல் 30 மே 2019 முடிய பதவி வகித்துள்ளார். மேலும் இவர் 1990-1998 வரை மத்தியப் பிரதேச சட்டமன்ற உறுப்பினராக பணியாற்றியுள்ளார். இவர் பட்டியல் பழங்குடியைச் சேர்ந்தவர்.
# விஷ்ணு தேவ் சாய்

## பின்னணி

2023 சத்தீசுகர் சட்டப் பேரவைத் தேர்தலில் மொத்தமுள்ள 90 சட்டமன்ற தொகுதிகளில் பாரதிய ஜனதா கட்சி 54 தொகுதிகளைக் கைப்பற்றி பெரும்பான்மை பெற்றது. எனவே விஷ்ணு தேவ் சாய் 10 டிசம்பர் 2023 அன்று முதலமைச்சராக தேர்வு செய்யப்பட்டார்.
# விஷ்ணு தேவ் சாய்

## இதனையும் காண்க

- சத்தீசுகர் முதலமைச்சர்களின் பட்டியல்
- 2023 சத்தீசுகர் சட்டப் பேரவைத் தேர்தல்
# நேதி வித்யா சாகர்

**நேதி வித்யா சாகர்** (*Nethi Vidya Sagar*) இந்தியாவைச் சேர்ந்த ஓர் அரசியல்வாதியாவார். பிக்சமையா நேதி வித்யா சாகர் என்ற பெயராலும் அறியப்படுகிறார். தெலுங்கானா மாநிலத்தின் சட்ட மேலவை உறுப்பினராக இருந்தார். தெலுங்கானா சட்ட மேலவையின் 1 ஆவது துணைத் தலைவராக 2 ஜூன் 2014 ஆம் ஆண்டு சூன் மாதம் 2 ஆம் தேதி முதல் 2021 ஆம் ஆண்டு சூன் மாதம் 4 ஆம் தேதி வரை தெலுங்கானா மாநில சட்ட மேலவையின் துணைத் தலைவராக இருந்தார். நல்கொண்டா நகரத்திலிருந்து இவர் தேர்ந்தெடுக்கப்பட்டார்.  
1994 ஆம் ஆண்டு ஆந்திரப் பிரதேச சட்டப் பேரவைத் தேர்தலில் நக்கீரேக்கல் சட்டப் பேரவைத் தொகுதியில் சுயேச்சை வேட்பாளராகப் போட்டியிட்டு தோல்வியடைந்தார். நேதி வித்யாசாகர் பள்ளியில் படிக்கும் காலத்தில்ல் இருந்தே காங்கிரசுடன் இணைந்த மாணவர் சங்கத்தில் பணியாற்றினார்.
# இப்ராகிம் சா சூரி

**இப்ராகிம் சா சூரி (Ibrahim Shah Suri)** சுர் வம்சத்தின் ஐந்தாவது ஆட்சியாளர். ஆவார். இது வட இந்தியாவின் இடைக்காலத்தின் இருந்த பிற்கால பஷ்தூன் வம்சமாகும்.
# இப்ராகிம் சா சூரி

## ஆட்சி

கி.பி.1555 இல் ஆக்ராவின் ஆளுநராக இருந்த இவர். தில்லி சுல்தானுக்கு எதிராக கிளர்ச்சி செய்தார். கிளர்ச்சியை அடக்க அடில் சா தனது இராணுவத்தை அனுப்பினார், ஆனால் இவர் அடிலின் இராணுவத்தை தோற்கடித்து தில்லி நோக்கி அணிவகுத்தார். தில்லியைக் கைப்பற்றிய பிறகு, இவர், இப்ராகிம் சா சூரி என்ற அரச பட்டத்தை ஏற்றுக்கொண்டார் . ஆனால் அதே ஆண்டில், சிக்கந்தர் சா சூரி ஆக்ராவிலிருந்து 32 கிமீ தொலைவிலுள்ள பரா என்ற இடத்தில் இப்ராகிமின் படைகளைச் சந்தித்து தோற்கடித்தார். பின்னர், சிக்கந்தர் தில்லி மற்றும் ஆக்ரா இரண்டையும் கைப்பற்றினார்.
# இப்ராகிம் சா சூரி

## பிற்கால நாட்கள்

தில்லி மற்றும் ஆக்ராவை இழந்த பிறகு, இப்ராகிம் அடில் சாவுடன் தனது சண்டையைத் தொடங்கினார். ஆனால், முதலில் கல்பிக்கு அருகில் மற்றும் அடுத்து கானுவாவுக்கு அருகில் என இரண்டு முறை ஹெமு தலைமையிலான அடிலின் இராணுவத்தால் தோற்கடிக்கப்பட்டார். இப்ராகிம் பயனா கோட்டையில் தஞ்சம் புகுந்தார், ஆனால் அது ஹெமுவின் படையால் முற்றுகையிடப்பட்டது. ஹெமுவை அடில் திரும்ப அழைத்தபோது இவருக்கு சிறிது ஓய்வு கிடைத்தது. பின்னர், இப்ராகிம் நூர்பூர் இராச்சியத்தின் பக்த் மாலுடன் இணைந்து ஒரு மலைக்கோட்டையைக் கட்டினார். அங்கிருந்து படைகளைத் திரட்டிக் கொண்டு குர்தாஸ்பூரில் முகலாயர்களைத் தாக்கினார். ஆனால் முகலாயர்கள் மவு கோட்டை முற்றுகையை நீடித்தவுடன் ஒரிசாவில் தஞ்சம் பெற வேண்டியிருந்தது, அங்கு 1567-68 இல் இறந்தார்.
# தியா குமாரி

**தியா குமாரி**(*Diya Kumari*) (பிறப்பு 30 ஜனவரி 1971) ஒரு இந்திய அரசியல்வாதியாவார். இவர் ராஜ்சமண்ட் நாடாளுமன்றத் தொகுதியிலிருந்து இந்திய நாடாளுமன்றத்தில் உறுப்பினராகவும், பாரதிய ஜனதா கட்சி உறுப்பினராகவும் உள்ளார். குமாரி மறைந்த ஜெய்ப்பூரின் மகாராஜா, சவாய் பவானி சிங், மற்றும் பத்மினி தேவி ஆகியோரின் மகள்.
# தியா குமாரி

## சுயசரிதை

தியா குமாரி நவீன பள்ளி (புது தில்லி), ஜி.டி. சோமணி நினைவு பள்ளி, மும்பை மற்றும் மகாராணி காயத்ரி தேவி பெண்கள் பொதுப் பள்ளி, ஜெய்ப்பூரில் பயின்றார். பின்னர் இவர் லண்டனில் ஒரு அலங்காரக் கலை படிப்பைப் பயின்றார். இவர் ஜெய்ப்பூர் நகர அரண்மனை (இதுவும் இவருடைய அரச இல்லமாகும்) மற்றும் ஜெய்கர் கோட்டை, அம்பர் மற்றும் இரண்டு அறக்கட்டளைகளான மகாராஜா சவாய் மன் சிங் II அருங்காட்சியகம் அறக்கட்டளை, ஜெய்ப்பூர் மற்றும் ஜெய்கர் பொது அறக்கட்டளை உள்ளிட்ட குடும்ப பாரம்பரிய சொத்துகளை நிர்வகிக்கிறார். மேலும், அரண்மனைப் பள்ளி மற்றும் மகாராஜா சவாய் பவானி சிங் பள்ளி ஆகிய இரண்டு பள்ளிகளையும் இவர் நிர்வகிக்கிறார். ஜெய்ப்பூரில் உள்ள *ராஜ்மஹால் பேலஸ்* உணவகம், மவுண்ட் அபுவில் உள்ள *ஜெய்ப்பூர் ஹவுஸ்* உணவகம் மற்றும் ஜெய்ப்பூரின் *லால் மஹால் பேலஸ்* உணவகம் ஆகிய மூன்று உணவகங்களின் நிர்வாகத்திலும் இவர் ஈடுபட்டுள்ளார்.  
நரேந்திர சிங்குடனான திருமணத்திலிருந்து தியா குமாரிக்கு மூன்று குழந்தைகள் உள்ளனர். சிவாத்தைச் சேர்ந்த திகானா கோத்தாராக்கு, 2003 ஆம் ஆண்டில் பவானி சிங் 'மகாராஜ்' என்ற பட்டத்தை வழங்கினார். இவர்களின் மூத்த மகன், பத்மநாப் சிங், 1998 ஆம் ஆண்டு சூலை 2 ஆம் நாள் பிறந்தார். மேலும் பவானி சிங்கை தனது வாரிசாகவும், முந்தைய அரச குடும்பத்தின் தலைவராகவும், 2002 நவம்பர் 22 ஆம் நாள் தத்தெடுத்தார். மேலும் 27 ஏப்ரல் 2011 அன்று ஜெய்ப்பூர் காடியில் பதவியேற்றார். இவர்களின் இரண்டாவது மகன் லக்ஷ்ராஜ் சிங், இவர்களின் மகள் கொளரவி குமாரி ஆவர். இவர் தனது கணவரை 2018 டிசம்பரில் விவாகரத்து செய்தார்.
# தியா குமாரி

## அரசியல்

குமாரி, செப்டம்பர் 10, 2013 அன்று ஜெய்ப்பூரில் நடந்த பேரணியில் இரண்டு லட்சம் மக்கள் கூட்டத்திற்கு முன், அன்றைய குஜராத் முதலமைச்சர், நரேந்திர மோடி, பாஜக தலைவர், ராஜ்நாத் சிங் மற்றும் வசுந்தரா ராஜே இவர்கள் முன்னிலையில் கட்சியில் இணைந்தார்.
# உஜ்ஜைன் தெற்கு சட்டமன்றத் தொகுதி

**உஜ்ஜைன் தெற்கு சட்டமன்றத் தொகுதி** (*Ujjain South Assembly constituency*) என்பது மத்திய இந்தியாவில் உள்ள மத்தியப் பிரதேச மாநிலத்தின் 230 சட்டப் பேரவைத் தொகுதிகளில் ஒன்றாகும். இந்த தொகுதி 1951-ல் நடைமுறைக்கு வந்தது. இது முந்தைய மத்திய பாரத் மாநிலத்தின் 79 சட்டமன்றத் தொகுதிகளில் ஒன்றாகும்.
# உஜ்ஜைன் தெற்கு சட்டமன்றத் தொகுதி

## கண்ணோட்டம்

உஜ்ஜைன் தெற்கு (தொகுதி எண் 217) சட்டமன்றத் தொகுதி என்பது உஜ்ஜைன் மாவட்டத்தில் அமைந்துள்ள 7 சட்டமன்றத் தொகுதிகளில் ஒன்றாகும். இந்த தொகுதியானது உஜ்ஜைன் வட்டத்தில் லால்பூர், பகுதி எண்கள் 33 மற்றும் உஜ்ஜைன் மாநகராட்சியின் 36 முதல் 54 வரை உள்ள வட்டத்தை உள்ளடக்கியது. உஜ்ஜைன் தெற்கு என்பது உஜ்ஜைனி மக்களவைத் தொகுதியின் ஒரு பகுதியாகும். மேலும் உஜ்ஜைனி மாவட்டம் மற்றும் ரத்லம் மாவட்டத்தின் ஒரு பகுதியை உள்ளடக்கிய மற்ற எட்டு சட்டமன்றத் தொகுதிகளுள் ஒன்றாகும்.
# உஜ்ஜைன் தெற்கு சட்டமன்றத் தொகுதி

## சட்டமன்ற உறுப்பினர்கள்

| ஆண்டு | சட்டமன்ற உறுப்பினர் | கட்சி |
| --- | --- | --- |
| 1957 | விஸ்வநாத் அயாச்சித் | இந்திய தேசிய காங்கிரசு |
| 1962 | அன்சாபென் |  |
| 1967 | கங்காராம் | பாரதீய ஜனசங்கம் |
| 1972 | துர்காதாசு சூர்யவன்சி | இந்திய தேசிய காங்கிரசு |
| 1977 | கோவிந்தராவ் நாயக் | ஜனதா கட்சி |
| 1980 | மகாவீர் பிரசாத் வசிஷ்ட் | இந்திய தேசிய காங்கிரசு |
| 1985 | மகாவீர் பிரசாத் வசிஷ்ட் | இந்திய தேசிய காங்கிரசு |
| 1990 | பாபு லால் மகேரே | பாரதிய ஜனதா கட்சி |
| 1993 | சிவ கோட்வானி |  |
| 1998 | பிரிதி பார்கவா | இந்திய தேசிய காங்கிரசு |
| 2003 | சிவநாராயண் ஜாகிர்தார் | பாரதிய ஜனதா கட்சி |
| 2008 | சிவநாராயண் ஜாகிர்தார் |  |
| 2013 | மோகன் யாதவ் |  |
| 2018 |  |  |
| 2023 |  |  |
# உஜ்ஜைன் தெற்கு சட்டமன்றத் தொகுதி

## மேலும் பார்க்கவும்

- உஜ்ஜைன்
# இலாப்லாசிய அணி

கோட்டுருவியலில் **இலாப்லாசிய அணி** (*Laplacian matrix*) என்பது ஒரு கோட்டுருவின் அணி வடிவ உருவகிப்பாகும். இந்த அணியானது, கணிதவியளாளர் இலாப்லாசின் பெயரால் அழைக்கப்படுகிறது. இலாப்லாசிய அணி, அதன் கோட்டுருவின் பல பண்புகளைத் தொடர்புபடுத்துகிறது.
# இலாப்லாசிய அணி

## வரையறை

### எளிய கோட்டுருக்கள்

;திசையிலாக் கோட்டுருக்கள்
எடுத்துக்கொள்ளப்பட்ட கோட்டுரு <math>G</math>; அதன் <math>n</math> முனைகள் <math>v_1, \ldots, v_n</math> எனில், அதன் <math display="inline">L_{n \times n}</math> இலாப்லாசிய அணி உறுப்புகள்வாரியாக பின்வருமாறு வரையறுக்கப்படுகிறது:  
: <math>L_{i,j} := \begin{cases}
\deg(v_i) & \mbox{if}\ i = j \\
-1 & \mbox{if}\ i \neq j\ \mbox{and}\ v_i \mbox{ is adjacent to } v_j \\
0 & \mbox{otherwise},
\end{cases}</math>  
: <math>L = D - A, </math>  
இதில் *D* = அடுக்கெண் அணி; *A* = அண்டை அணி. <math display="inline">G</math> எளிய கோட்டுருவாகையால் அண்டை அணியின் மூலைவிட்ட உறுப்புகள் அனைத்தும் '0' ஆகவும், பிற உறுப்புகள் '1' அல்லது '0' ஆகவும் இருக்கும்.  
:எடுத்துக்காட்டு:  
| <math display="inline">\(\begin{array}{rrrrrr}
2 & 0 & 0 & 0 & 0 & 0\\
0 & 3 & 0 & 0 & 0 & 0\\
0 & 0 & 2 & 0 & 0 & 0\\
0 & 0 & 0 & 3 & 0 & 0\\
0 & 0 & 0 & 0 & 3 & 0\\
0 & 0 & 0 & 0 & 0 & 1\\
\end{array}\)</math> | <math display="inline">\(\begin{array}{rrrrrr}
0 & 1 & 0 & 0 & 1 & 0\\
1 & 0 & 1 & 0 & 1 & 0\\
0 & 1 & 0 & 1 & 0 & 0\\
0 & 0 & 1 & 0 & 1 & 1\\
1 & 1 & 0 & 1 & 0 & 0\\
0 & 0 & 0 & 1 & 0 & 0\\
\end{array}\)</math> | <math display="inline">\(\begin{array}{rrrrrr}
2 & -1 & 0 & 0 & -1 & 0\\
-1 & 3 & -1 & 0 & -1 & 0\\
0 & -1 & 2 & -1 & 0 & 0\\
0 & 0 & -1 & 3 & -1 & -1\\
-1 & -1 & 0 & -1 & 3 & 0\\
0 & 0 & 0 & -1 & 0 & 1\\
\end{array}\)</math> | } |
| --- | --- | --- | --- |  
திசையிலாக் கோட்டுருவின் அண்டை அணியும் இலாப்லாசிய அணியும் சமச்சீரானவையாகவும், இலாப்லாசிய அணியின் ஒவ்வொரு நிரை/நிரலுள்ள உறுப்புகளின் கூடுதல் பூச்சியமாகவும் இருக்கும்.  
;திசையுள்ள கோட்டுருக்கள்
திசை கோட்டுருக்களுக்கு பயன்பாட்டைப் பொறுத்து உள்ளடுக்கெண் அல்லது வெளியடுக்கெண்கள் பயன்படுத்தப்படும்.  
எடுத்துக்காட்டு:
| <math display="inline">\(\begin{array}{rrr}
0 & 1 & 1\\
0 & 0 & 1\\
1 & 0 & 0\\
\end{array}\)</math> | <math display="inline">\(\begin{array}{rrr}
2 & 0 & 0\\
0 & 1 & 0\\
0 & 0 & 1\\
\end{array}\)</math> | <math display="inline">\(\begin{array}{rrr}
2 & -1 & -1\\
0 & 1 & -1\\
-1 & 0 & 1\\
\end{array}\)</math> | <math display="inline">\(\begin{array}{rrr}
1 & 0 & 0\\
0 & 1 & 0\\
0 & 0 & 2\\
\end{array}\)</math> | <math display="inline">\(\begin{array}{rrr}
1 & -1 & -1\\
0 & 1 & -1\\
-1 & 0 & 2\\
\end{array}\)</math> | } |
| --- | --- | --- | --- | --- | --- |  
திசையிட்ட கோட்டுருவின் அண்டை அணியும் இலாப்லாசிய அணியும் சமச்சீரற்றவையாக இருக்கும். கோட்டுருவின் உள்ளடுக்கெண்/வெளியடுக்கண் பயன்படுத்தப்பட்டதைப் பொறுத்து, அதன் இலாப்லாசிய அணியின் நிரல்/நிரைகளின் உறுப்புகளின் கூடுதல் பூச்சியமாக இருக்கும்.
# இலாப்லாசிய அணி

## வரையறை

### படுகை அணி வாயிலாக சமச்சீர் இலாப்லாசிய அணி

கோட்டுருவின் <math display="inline">|v| \times |e|</math> படுகை அணி *B* இன் உறுப்பு *B*<sub>*ve*</sub> எனில், இதில் வரும் *v* ஆனது கோட்டுருவின் முனையையும் *e* ஆனது <math display="inline">v_i</math> மற்றும் <math display="inline">v_j</math> (*i*&nbsp;<&nbsp;*j*) முனைகளை இணைக்கும் விளிம்பையும் குறிக்கின்றன. மேலும் *B*<sub>*ve*</sub> இன் வரையறை:
:<math>B_{ve} = \\{\begin{array}{rl}
1, & \text{if } v = v_i\\
-1, & \text{if } v = v_j\\
0, & \text{otherwise}.
\end{array}\.</math>  
இந்த வரையறையில் விளிம்புகள் திசையுள்ளவைகளாக இருந்தாலும் அத்திசைகள் குறிப்பில்லாதவையாக இருக்கலாம். இப்போதும் சமச்சீர் இலாப்லாசிய அணியில் மாற்றமிருக்காது.  
<math display="inline">|v| \times |v|</math> இலாப்லாசிய அணி *L* இன் வரையறை:
:<math>L = B B^\textsf{T}</math> (*B* இன் இடமாற்று அணி <math display="inline">B^\textsf{T}</math>)  
;எடுத்துக்காட்டு:
| <math display="inline">\(\begin{array}{rrrr}
1 & 1 & 1 & 0\\
-1 & 0 & 0 & 0\\
0 & -1 & 0 & 1\\
0 & 0 & -1 & -1\\
\end{array}\)</math> | <math display="inline">\(\begin{array}{rrrr}
3 & -1 & -1 & -1\\
-1 & 1 & 0 & 0\\
-1 & 0 & 2 & -1\\
-1 & 0 & -1 & 2\\
\end{array}\)</math> | } |
| --- | --- | --- |  
- <math>B^\textsf{T}B</math> என்பது, "விளிம்பு-அடிப்படையிலான <math display="inline">|e| \times |e|</math> இலாப்லாசிய அணி"யைத் தரும். மேலே தரப்பட்ட இலாப்லாசிய அணி "முனை-அடிப்படையிலான இலாப்லாசிய அணி"யாகும்.
# இலாப்லாசிய அணி

## வரையறை

### திசையுள்ள கோட்டுருவின் சமச்சீர் இலாப்லாசிய அணி

திசையுள்ள கோட்டுருவின் இலாப்லாசிய அணியானது பொதுவாக சமச்சீரானதல்ல. எனினும் திசையுள்ள கோட்டுருவை திசையற்றதாக மாற்றி அதற்கான இலாப்லாசிய அணி காணப்படுகிறது.  
எடுத்துக்கொள்ளப்படும் திசையுள்ள மூலக் கோட்டுருவிற்கான திசையிலாக் கோட்டுருவின் அண்டை அணியானது, திசையுள்ள மூலக் கோட்டுருவின் அண்டை அணி (<math>A</math>) மற்றும் அதன் இடமாற்று அணி (<math>A^T</math>) ஆகிய இரண்டின் பூலியக் கூட்டுத்தொகையாக வரையறுக்கப்படுகிறது.  
;எடுத்துக்காட்டு:
| <math display="inline">\(\begin{array}{ccc}
0 & 1 & 1\\
0 & 0 & 1\\
1 & 0 & 0\\
\end{array}\)</math> | <math display="inline">\(\begin{array}{ccc}
0 & 0 & 1\\
1 & 0 & 0\\
1 & 1 & 0\\
\end{array}\)</math> | <math display="inline">\(\begin{array}{ccc}
0 & 1 & 1\\
1 & 0 & 1\\
1 & 1 & 0\\
\end{array}\)</math> | <math display="inline">\(\begin{array}{ccc}
2 & -1 & -1\\
-1 & 2 & -1\\
-1 & -1 & 2\\
\end{array}\)</math> | } |
| --- | --- | --- | --- | --- |
# இலாப்லாசிய அணி

## வரையறை

### இலாப்லாசிய அணியை இயல்பாக்கல்

கோட்டுருவில் பெரிய அடுக்கெண்ணுள்ள முனை இருந்தால், இலாப்லாசிய அணியின் மூலைவிட்டத்தின் உறுப்பு பெரிதாக இருக்கும். இதனால் அணியின் பண்புகள் பாதிக்கப்படும். இத்தகைய முனைகளைப் பிற முனைகளுக்குச் சமமானதாக ஆக்குவதற்கு இயல்பாக்கல் பயன்படுத்தப்படுகிறது. இயல்பாக்கலில், இலாப்லாசிய அணியின் உறுப்புகள் அவற்றுக்குரிய முனைகளின் அடுக்கெண்களால் வகுக்கப்படுகிறது. இயல்பாக்கலின்போது பூச்சியத்தால் வகுக்க வேண்டிய நிலையைத் தவிர்ப்பதற்காக, பூச்சிய அடுக்கெண்ணுடன் தனித்து இருக்கும் முனைகள் விட்டுவிடப்படுகின்றன.
# இலாப்லாசிய அணி

## வரையறை

### இலாப்லாசிய அணியை இயல்பாக்கல்

#### சமச்சீராக இயல்பாக்கப்பட்ட இலாப்லாசிய அணி

சமச்சீராக இயல்பாக்கப்பட்ட இலாப்லாசிய அணியின் (<math>L^\text{sym}</math>) வரையறை:  
: <math>L^\text{sym} := (D^+)^{1/2} L (D^+)^{1/2} = I - (D^+)^{1/2} A (D^+)^{1/2},</math>
(<math>D^+</math> = மூர்-பென்ரோசு நேர்மாறு)  
<math display="inline">L^\text{sym}</math> இன் உறுப்புகள் பின்னுள்ளவாறு தரப்படுகின்றன:  
:<math>L^\text{sym}_{i,j} := \begin{cases}
1 & \mbox{if } i = j \mbox{ and } \deg(v_i) \neq 0\\
-\frac{1}{\sqrt{\deg(v_i)\deg(v_j)}} & \mbox{if } i \neq j \mbox{ and } v_i \mbox{ is adjacent to } v_j \\
0 & \mbox{otherwise}.
\end{cases}</math>  
கோட்டுருவின் அண்டை அணி சமச்சீரானதாக 'இருந்தால், இருந்தால் மட்டுமே', சமச்சீராக இயல்பாக்கப்பட்ட இலாப்லாசிய அணியும் சமச்சீரானதாக இருக்கும்.  
;எடுத்துக்காட்டு:
| <math display="inline">\(\begin{array}{rrr}
0 & 1 & 0\\
1 & 0 & 1\\
0 & 1 & 0\\
\end{array}\)</math> | <math display="inline">\(\begin{array}{rrr}
1 & 0 & 0\\
0 & 2 & 0\\
0 & 0 & 1\\
\end{array}\)</math> | <math display="inline">\(\begin{array}{rrr}
1 & -\sqrt{1/2} & 0\\
-\sqrt{1/2} & 1 & -\sqrt{1/2}\\
0& -\sqrt{1/2} & 1\\
\end{array}\)</math> | } |
| --- | --- | --- | --- |  
திசை கோட்டுருவின் அண்டை அணி சமச்சீரற்றதாக இருந்தால், இயல்பாக்கலுக்கு வெளி-அடுக்கெண், உள்-அடுக்கெண் ஆகிய இரண்டில் ஏதாவதொன்று பயன்படுத்தப்படுகிறது:  
;எடுத்துக்காட்டு:
| <math display="inline">\(\begin{array}{rrr}
0 & 1 & 1\\
0 & 0 & 1\\
1 & 0 & 0\\
\end{array}\)</math> | <math display="inline">\(\begin{array}{rrr}
2 & 0 & 0\\
0 & 1 & 0\\
0 & 0 & 1\\
\end{array}\)</math> | <math display="inline">\(\begin{array}{rrr}
1 & -\sqrt{1/2} & -\sqrt{1/2}\\
0 & 1 & -1\\
-\sqrt{1/2}& 0 & 1\\
\end{array}\)</math> | <math display="inline">\(\begin{array}{rrr}
1 & 0 & 0\\
0 & 1 & 0\\
0 & 0 & 2\\
\end{array}\)</math> | <math display="inline">\(\begin{array}{rrr}
1 & -1 & -\sqrt{1/2}\\
0 & 1 & -\sqrt{1/2}\\
-\sqrt{1/2}& 0 & 1\\
\end{array}\)</math> | } |
| --- | --- | --- | --- | --- | --- |
# பி. என். கோசுவாமி

**பிரிஜிந்தர் நாத் கோஸ்வாமி** (*Brijinder Nath Goswamy*) (15 ஆகஸ்டுt 1933 – 17 நவம்பர் 2023), இந்திய கலை வரலாற்றாளரும், கலை விமர்சகரும், அகமதாபாத் கலிக்கோ நெசவுப்பொருள் அருங்காட்சியகத்தை நடத்தும் சாராபாய் அறக்கட்டளையின் துணைத் தலைவரும் ஆவார். கோஸ்வாமி பஹாரி ஓவியப் பாணிக்காக மிகவும் அறியப்பட்டவர் and Indian miniature paintings.இவர் ஓவியர் சக்தி பர்மன் வரலாறு , இந்திய ஓவியக் கலைஞர்கள் உள்ளிட்ட, கலைகள் மற்றும் பண்பாடு குறித்து 20 நூல்களை இயற்றியுள்ளார்.  
பிரித்தானிய இந்தியா ஆட்சியில் கோஸ்வாமி பஞ்சாப் பல்கலைக்கழகத்தில் பேராசிரியர் பதவியிலிருந்து ஓய்வு பெற்ற பின்னரும் தகவுறு பேராசிரியாக பணியாற்றினார்.
# பி. என். கோசுவாமி

## கோஸ்வாமியின் முக்கியப் படைப்புகள்

-
-
-
-
-
-
-
-
-
-
-
-
-
-
-
-
# 4-ஐசோபுரோப்பைல்பீனால்

**4-ஐசோபுரோப்பைல்பீனால்** (*4-Isopropylphenol*) என்பது (CH<sub>3</sub>)<sub>2</sub>CHC<sub>6</sub>H<sub>4</sub>OH என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியல் சேர்மமாகும். பாரா-ஐசோபுரோப்பைல்பீனால் என்ற பெயராலும் இது அறியப்படுகிறது. பீனால் கட்டமைப்பின் பாரா நிலையில் ஓர் ஐசோபுரோபைல் குழு இணைந்திருந்தால் அதை 4-ஐசோபுரோப்பைல்பீனால் எனலாம். வெண்மை நிறத்தில் ஒரு திண்மமாக 4-ஐசோபுரோபைல் பீனால் காணப்படுகிறது. புரோப்பைலீனைச் சேர்த்து பீனாலை ஆல்கைலேற்றம் செய்து 4-ஐசோபுரோப்பைல்பீனால் தயாரிக்கப்படுகிறது. வர்த்தக வேதியியலில் வியாபாரப் பொருளாகக் கருதப்படும் பிசுபீனால் ஏ என்ற வேதிப்பொருளின் உற்பத்திக்கு இச்சேர்மம் பொருத்தமானதாகும். பீனாலின் அல்கைலேற்றம் மற்றும் புரோப்பைலீனுடன் பல்வேறு கிரெசால்களை சேர்த்து 4-ஐசோபுரோப்பைல்பீனால் தயாரிக்கும் முறைகள் நன்கு வளர்ந்துள்ளன. வினையில் பயன்படுத்தப்படும் வினையூக்கிகள் மற்றும் நிபந்தனைகளைப் பொறுத்து, 4-ஐசோபுரோப்பைல்பீனால், 2-ஐசோபுரோப்பைல்பீனால், 2,6-ஈரைசோபுரோப்பைல்பீனால் மற்றும் 2,4,6-2-மூவைசோபுரோப்பைல்பீனால் ஆகியவற்றையும் தயாரிக்க முடியும்.
# 4-ஐசோபுரோப்பைல்பீனால்

## வேதிப் பண்புகள்

4-ஐசோபுரோப்பைல்பீனால் வினையூக்கி ஒன்றைப் பயன்படுத்தி ஐதரசன் நீக்க வினைக்கு உட்படுத்த முடியும். இவ்வினையில் பாரா-ஐசோபுரோப்பீனைல்பீனால் உருவாகும்.
# சியாமா சரண் சுக்லா

**சியாமா சரண் சுக்லா** (*Shyama Charan Shukla*)(27 பிப்ரவரி 1925 &ndash; 14 பிப்ரவரி 2007) ஒரு இந்தியத் தேசிய காங்கிரசு அரசியல்வாதி மற்றும் மூன்று முறை மத்தியப் பிரதேச முதல்வர் ஆவார்.